ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅՈՑ ԲԱՆԱԿԻ ԿԱԶՄԱՎՈՐՄԱՆ 32 ԱՄՅԱԿԻ ԿԱՊԱԿՑՈՒԹՅԱՄԲ

Սիրելի՛ հայրենակիցներ, սրտանց շնորհավորում եմ բոլորիս Հայաստանի Հանրապետության բանակի կազմավորման օրվա առթիվ: Մաղթում եմ, որ բանակը լինի առավել մարտունակ, ուժեղ, կանգուն, քանզի հայոց պետականության պաշտպանն ու հենասյունն է:

Իսկապես, մեր նորագույն պատմության փառահեղ ձեռքբերումներից մեկը հայոց բանակն է, որի յուրաքանչյուր զինվոր մեծ պատվով է կատարում իր հայրենանվեր պարտքը:

Չնայած, մենք այսօր նշում ենք Հայաստանի Երրորդ Հանրապետության բանակի կազմավորման 32-ամյակը, բայց հայ ժողովուրդը բանակի և զինվորի դերն ու նշանակությունը արժևորել է իր գոյության ողջ ընթացքում:

Մեր բանակը եղել և մնում է Հայաստանի և ամբողջ հայության ազգային անվտանգության, մեր հույսերի և ապագայի թիվ մեկ երաշխավորը: Մենք արժանվույնս գնահատելով հայ զինվորի կարևորագույն դերն ու նշանակությունը ազգային պետականության զարգացման գործում՝ սատարում ենք հայ զինվորին և հուսալի թիկունք ենք նրա համար:

Այս գաղափարին հավատարիմ, մեզ հետ միասին օրը ավելի խորհրդանշական են դարձնում անեցի քաջորդիները, ովքեր մեծ ներդրում են ունեցել և շարունակում են ունենալ հայրենիքի պաշտպանության գործում:

Սիրելի՛ տղաներ, այսօրը ևս մեկ առիթ է շնորհակալություն հայտնելու ձեզ և գնահատելու ձեր կատարած հայրենանվեր գործը:

Տոնական այս օրը մենք պարտավոր ենք վերհիշել մեր բոլոր այն ազատամարտիկներին, զինվորներին և սպաներին ովքեր իրենց կյանքը չխնայեցին հայրենիքի, ժողովրդի և այսօրվա բանակի կայացման համար: Հավերժ փառք նրանց հիշատակին: Մենք բարձր ենք գնահատում ազգի նվիրյալների հայրենանվեր և ազգանպաստ գործը, շնորհակալ ենք ձեզ հայորդիներ:

Էլի ու էլի շնորհավոր տոնդ հայոց բանակ, թող առավոտներդ միշտ խաղաղ լինեն, շարքերդ՝ անխախտ, զինվորներդ՝ հպարտ, գոյությունդ՝ հարատև:

Կեցցե՛ հայոց բանակը:

Կեցցե՛ հայ ժողովուրդը:

Կեցցե՛ հայոց պետականությունը: